Skal du se bold - så husk at spørge chefen om lov | Nordjyske.dk
Skal du se bold - så husk at spørge chefen om lov
Man skal passe sit arbejde, når man er på arbejdet - og ikke se fodbold.
Arbejdsmarked 14. juni 2018 11:47
INDLAND: Hvis du gerne vil se Eriksen, Kjær, Schmeichel og de andre landsholdsspillere i fodbold give den gas på den russiske grønsvær, er det smartest at have helt fri fra jobbet. En rundringning til en række store, danske virksomheder, som Fagbladet 3F har lavet, viser, at de fleste ikke kan få lov til at se fodbold på jobbet.
- Det er ikke tilladt at se fodbold i arbejdstiden, når man er ansat hos os. Så skal man passe driften og sine arbejdsopgaver. Det er vigtigt for os, at vi har fuld fokus på sikkerheden, siger Sara Emborg, Sara Westphal Emborg, kommunikationsrådgiver i CPH. Lufthavnen står blandt andet for security, altså at tjekke at man ikke medbringer farlige genstande ombord på flyet.
PostNord har "ingen særlige VM-foranstaltninger af hensyn til driften".
Danmark spiller sin første VM-kamp på lørdag.